
Երեկ՝ մարտի 13-ին, Ռուսաստանի Խանտի-Մանսիյսկ քաղաքում մեկնարկել է շախմատի Հավակնորդների մրցաշարը, որին մասնակցում են Լևոն Արոնյանը (2830), Վլադիմիր Կրամնիկը (Ռուսաստան, 2787), Վեսելին Տոխալովը (Բուլղարիա, 2785), Վիշի Անանդը (Հնդկաստան, 2770), Սերգեյ Կարյակինը (Ռուսաստան, 2766), Պյոտր Սվիդլերը (Ռուսաստան, 2758), Շահրիյար Մամեդյարովը (Ադրբեջան, 2757) և Դմիտրի Անդրեյկին (Ռուսաստան, 2709)։


Երկրորդ տուրում Արոնյանի մրցակիցն էր ադրբեջանցի Շահրիյար Մամեդյարովը։ Արոնյանը դեռ խաղասկզբում դիրքային աառավելության հասավ, իսկ 44-րդ քայլին մրցակիցը հանձնվեց:


Հիշեցնենք, որ երեկ Արոնյանը պարտվել էր Վիշի Անանդին:


Տուրի մյուս հանդիպումներում մրցել են.


Տոպալով – Անանդ ½ - ½


Սվիդլեր – Անդրեյկին 1-0


Կրամնիկ – Կարյակին 1-0


Երկու տուրերից հետո 1.5-ական միավոր են վաստակել Անանդը, Սվիդլերը և Կրամնիկը, որոնցից կես միավոր պակաս ունեն Արոնյանն ու Տոպալովը։ Իսկ, ահա, Անդրեյկինը, Կարյակինն ու Մամեդյարովը կես միավոր են վաստակել։


Վաղը Արոնյանը կհանդիպի Վեսելին Թոփալովի հետ:



